Diari Oficial de la Generalitat Valenciana


Sumari del DOGV 4135, del 26-11-2001 (2001/11785)

Notificació al senyor Antonio Hoyos Puerto. Expedient número ESSANC 412/2000.
-----------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11225


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Antonio Hoyos Puerto. Expedient número ESSANC 412/2000. [2001/F11034]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present edicte es notifica al senyor Antonio Hoyos Puerto, amb últim domicili conegut a la Urbanització Las Chismosas, s/n, de la localitat d'Orihuela, L'acord d'iniciació I-2000/0412, de data 18 de setembre de 2001, dictat en l'expedient sancionador que s'està tramitant al Servei d'Espectacles i Establiments Públics:
  
«Vista la denúncia formulada per la patrulla fiscal territorial de la Guàrdia Civil de Torrevieja, i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
El dia 14 de setembre de 2000, a les 18.00 hores, es va realitzar inspecció a l'establiment denominat Bar-Piscina Las Chismosas, situat a la Urbanització Las Chismosas, s/n, d'Orihuela, el titular del qual és el senyor Antonio Hoyos Puerto, domiciliat al carrer del Mar Menor, 2-m-2, de Torrevieja, i es va constatar que mancava de llicència municipal d'obertura, que els extintors d'incendis no havien passat la preceptiva revisió anual, des de l'any 1996 i que es trobaven en mal estat.
  
Poden constituir els referits fets unes infraccions qualificades de molt greu i greu tipificades en els articles 23.a), 23.c) de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'article 26.c) de la citada llei, el qual estableix:
  
Les faltes molt greus se sancionaran amb multa en quantia d'1.000.001 a 69.846.099 de pessetes, suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis baixa de les empreses del registre corresponent amb prohibició d'organització d'espectacles o activitats recreatives per temps no superior a un any i clausura de locals.
  
La comesa d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, en tant no s'esmenen les deficiències que hagueren originat la imposició d'aquelles.
  
En el present supòsit es proposa una sanció d'1.025.000 pessetes (6.160,37 euros) i clausura del local de referència.
  
Les faltes greus se sancionaran amb multa en quantia de 100.001 a 1.000.000 de pessetes, suspensió d'autorització en matèria de locals o recintes, instal·lacions o serveis per termini no superior a sis mesos, i en el present supòsit la sanció seria d'1.025.000 pessetes (6.160,37 euros).
  
Les sancions ascendeixen a un total de 2.050.000 pessetes o 12.320,74 euros.
  
Tot això sense perjuí del que resulte de la instrucció. L'òrgan competent per a la resolució del present expedient és el conseller de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposa l'article 31 de la citada Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Antonio Hoyos Puerto, per presumpta infracció de l'article 23.a), 23.c) de la Llei 2/1991, i se li significa que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat; en aquest cas, es resoldrà el procediment amb la imposició de la sanció que procedisca.
  
Així mateix, s'acorda nomenar instructor i secretària de l'expedient sancionador el senyor Manuel Saiz Blanco i la senyora Mª Ángeles Sebastiá Rodríguez, respectivament, als quals es notificarà en forma aquest nomenament, així com als inculpats, de conformitat amb el que estableixen l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 de la citada Llei 30/1992.
  
En virtut del que estableix l'article 16.1 del Reial Decret 1.398/1993, se li concedeix un termini de 15 dies, comptats a partir de l'endemà de la notificació del present acord, perquè aporte totes les al·legacions, documents o informacions que estime convenients, i se li comunica que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els articles 18 i 19 del Reial Decret 1.398/1993.»
  
I perquè servisca de notificació a l'interessat mencionat anteriorment, s'expedeix el present edicte.